Johannes Bognerud

Johannes Bjarne Bognerud (1908–1987) var en norsk friidrettsutøver. Han representerte Årnes IL, IL i BUL og Enebakk IF.

Bognerud vant NM på 5 000 m løp på bane i 1929 og i 1930. Han fikk også sølv på 10 000 m i NM 1929. I 1934 vant han NM i terrengløp, og fikk sølv på 5 000 m. Han fikk også en bronse på 10 000 m i 1938. 

Hans beste løp på 5 000 m hadde han på Bislett, 25. august 1934 i landskampen mot Sverige på norsk rekord med 14.53,2. I september samme året var med i EM i Torino i Italia, men fullførte ikke løpet. Han mottok Morgenbladets gullmedalje dette året.

Fra 1946–1948 tok Bognerud over lederansvaret i Enebakk Idrettsforening.

 Referanser 

Kategori:Norske langdistanseløpere
Kategori:Personer fra Hobøl kommune
Kategori:Friidrettsutøvere for IL i BUL